SZÉKELY HALÁSZOK. $ 2 5 



süvegét, hátára veszi a báránybőr bundát; bal kezében egy sajtár, 

 jobbjában a fejsze és a szák ; így indul a tó sima jegére, hogy az alkal- 

 matos helyet kiszemelje. 



Mikor már a helyben megállapodott, leveti a bundát, leteszi a 

 sajtárt meg a szakot s nagy lomhán a nádas szélek felé indul; ott 

 nádat vág s hordja a bunda tájára ; azután füzek tájára megy, a hol 

 villás ágakat és sugár vesszőket vág; azután átczammog a gyékényesbe 

 s abból is szerez egy jókora nyalábot. 



Mindezeket a bunda tájára hordja. A nádból almot készít; előveszi 

 a fejszét s az alom körül körben lékeket vág. Mire ez megvan, elő- 

 veszi a villás ágacskákat s minden lék mellé kettőt-kettőt befagyaszt 

 a bicsakkal vájt lyukba ; ekkor viszatér az alomhoz, megtelepedik, 

 a sugárvesszőkre hengerszerűen rákötözi a gyékényt s erre reátekeri 

 a madzagot, vagyis a horog inát, melynek egyik vége a hengerhez 

 van kötve, a másik szabadon lóg. 



Az előbbre valókkal idáig haladva, fölveszi a sajtárt, vállára kapja 

 a szakot s elballag a vejszéhez, a melyben ősz óta száz meg száz apró 

 küszhal szorong, nyüzsög nagy boldogtalanságában, mindig eltévesztve 

 a rést, a melyen menekülhetne. Oláhunk a szák hajtoványával betöri 

 a vékony jégkérget ; egy merítésre száz apróka hal viczkándozik a szák- 

 ban ; a kis boldogtalanokat bedönti a sajtárba, melyet előbb egy kicsit 

 megmerített. 



Erre ismét az alomhoz tér vissza ; előveszi horgait ; a rézpatonyt 

 jobb keze mutató- és hüvelykujja fogja, balkezével pedig kimarkol a 

 sajtárból egy kis halat, bedöfi hugygyójába a patonyt s végig nyársal a 

 szegény küsz testén, míg a patony a hal száján ütődik ki ; erre ráköti 

 a patonyt a szabadon lógó zsinegre, odamegy a lékhez, ráhelyezi a 

 gyékényhengert az ágas fácskákra s beereszti a felfűzött küszt a lékbe ; 

 mikor valamennyi lékkel készen van, előkeresi kurtaszárú agyagpipá- 

 ját, megpiszkálja egy vékony nádvéggel, kiveri bagóját a tenyerére, 

 elvegyíti egy kis friss kapadohánynyal, a melyet a kukoricza rengete- 

 gében titkon termesztett, keményre tölti a pipát s ekkor elérkezett a 

 művelet sorozatának utolsóelőtti mozzanata, mely a következő : léket 

 is vágott, fácskái is befagyasztott, vízben is járt a keze, drótot is 

 fogott — hát kemény kérgét átjárta a hideg, már pedig a mi most 

 következnék, ahhoz a meggémberedett ujj nem alkalmatos ; az oláh 



